Waterpoort Atlas naweek (Bird Outings)
Gedurende die naweek van 2-4 Augustus het 10 van ons lede gaan atlas bashing doen in die Mopane/Waterpoortomgewing. Ons het in 3 groepe verdeel en oor 2 dae altesame 22 pentads gedoen. In 2 verdere pentads is daar minder as 2 ure spandeer en tel dit as ad hoc pentads. Altesame 146 spesies is geidentifiseer.
Die groot aantal Vaalstreepkoppies (Lark-like Bunting) was n onverwagse waarneming aangesien hulle gewoonlik verder Wes voorkom. Op die laaste oggend het Richter n Gryskapokvoeltjie (Grey Penduline-Tit) eers gehoor en toe gesien. Dit het vir groot opwinding gesorg en was n lifer vir heel wat van ons.
Ons het tuis gegaan in die ou plaashuis van Willem en Max Bester. Ons het heerlik gekuier en gebraai. Dankie aan almal vir n heerlike naweek en veral baie dankie aan Richter vir die tref van al die reelings.
Compiled by: Anneliese Pretorius